Waxa kale oo u xusay in wixii caqabado ah ee ku saabsan sidii dalka ay doorasho uga dhici lahayd laga yeelan doono wada tashiyo. Isagoo arrimahaasi ka hadlayayna waxa u yidhi “Xukuumadda, iyo goleyaasha qaranka ee baarlamaanku waxay ku fadhiyaan kalsoonida shacbiga, waxaa dalka lagu fadhiyaa oo lagu shaqeeyaa dastuur uu qaranku leeyahay, hay’adaha ka taliyaana dastuurka ayaa kala tilmaamaya, shuruucda dalka ayaana kala hagaya. Dalkani marnaba dawlad la’aan ku dhicimaayo, dawlad, dawlad ayaa bedesha, sida ay ku bedelaysana nidaamka, shuruucda iyo qawaaniinta dalku leeyahay ayuunbaa loo marayaa”.